open-index/open-wikipedia-markdown huggingface dataset:
Johan B. Holte

**Johan B. Holte** (1915–2002) var en norsk næringslivsleder. Han var generaldirektør i Norsk Hydro fra 1967 til 1977.

Holte ble sivilingeniør i kjemi ved Norges tekniske høgskole i Trondheim 1938 og arbeidet blant annet som laboratoriesjef i A/S Freia.

Fra 1948 var Holte ansatt i Norsk Hydro, først som sjef for kjemisk avdeling ved Notodden Salpeterfabrikker og fra 1957 til 1966 som direktør for Forskningsetaten i selskapet. Fra 1964 til 1966 var han også assisterende generaldirektør.

1. januar 1967 tiltrådte Holte som generaldirektør i Norsk Hydro, en stilling han hadde fram til 1. november 1977. Deretter var han selskapets styreformann fram til 1985, før han rundet av sitt mangeårige virke for Hydro som spesialrådgiver for generaldirektøren. I tillegg ivaretok han en rekke styreverv på selskapets vegne.

Johan B. Holte var gift med kunstneren Eva Bull Holte fra 1944.

For sin innsats for norsk industri ble Holte tildelt flere utmerkelser. Han ble ridder av St. Olavs Orden i 1972 og fikk kommandørkorset av St. Olavs Orden i 1976.

Holte utdelte et gaveprofessorat til Norges teknisk-naturvitenskapelige universitet i sosialantropologi etter at Universitetet i Oslo hadde takket nei til et foreslått gaveprofessorat i parapsykologi. 

Professor Jan Brøgger, som var Holtes mangeårige venn, har skrevet hans biografi "Jordnær og visjonær – Johan B. Holte og Norsk Hydro" utgitt av Kagge Forlag.

## Referanser


## Litteratur
* 2005 *Jordnær og visjonær. Johan B. Holte og Norsk Hydro*
Meghalaya

**Meghalaya** (hindi: मेघालय) er en delstat i det nordøstlige India. Delstaten grenser i nord mot Assam, og mot Bangladesh i syd.

Hovedstad er Shillong.

## Referanser


## Eksterne lenker
*
Bihar

**Bihar** (hindi: , urdu: , ) er en delstat nordøst i India. I nord grenser Bihar mot Nepal. I øst grenser delstaten mot Vest-Bengal og i vest mot Uttar Pradesh. Fra 15. november 2000 ble den sydlige delen av Bihar utskilt som egen delstat under navnet Jharkhand med Ranchi som delstatshovedstad. En av grunnene for delingen var et massivt krav blant adivasiene (kasteløse stammefolk) som utgjorde en majoritet av befolkningen i de sydlige egnene av den tidligere delstaten. Blant disse stammefolkene er santalene i stort flertall. 

Bihar ligger omkring elva Ganges og består av fruktbart sletteland med risdyrking. Delstaten mistet store mineralrikdommer ved utskillelsen av Jharkhand. Buddha bodde i Bihar. Fra 1850-årene har staten vært sentrum for indisk nasjonalisme.

Hovedstad er Patna.

## Referanser


## Eksterne lenker
*
Knut Holmgersson Lange

**Knut Holmgersson Lange** (svensk «Knut Långe», død 1234) var konge av Sverige fra 1229 og trolig identisk med en Knut Holmgersson som omtales på midten av 1220-tallet. I så fall var han sønn av Holmger Filipsson, sønn av Filip Eriksson og sønnesønn av kong Erik 9., også kalt «Erik den hellige» og svigerfar til kong Sverre som var gift med Margareta Eriksdatter. 

Knut var bosatt på Sko halvøy i Uppland som den første kjente eieren av Sko gård, og kalles også **Knut Lange av Sko** fordi han medvirket til grunnleggelsen av Sko kloster hvor han selv skal være gravlagt. I moderne i tid oppføres *Skoklosterspelen* med ridderturneringer.  

Knut Lange var gift med Helene Pedersdatter Strange (ca. 1200–55), datter av den danske ridderen Peder Strangesen (ca 1170-1241) og Esbern Snares datter fru Ingeborg av Kalundborg. Som enke giftet Helene (eller Elin) Strange seg med en Filip Laurensson som på morssiden tilhørte Folkungaætten.

Knut Lange var medlem av formynderstyret som mellom 1222–29 regjerte Sverige på vegne av den umyndige kongen Erik den lespende og halte. Etter et opprør grep Knut den svenske kronen etter seieren i slaget ved Olustra i 1229. Han beholdt kongemakten til sin død i 1234.

## Barn
* Holmger Knutsson, flyktet til Gästrikland etter å ha vært anfører for det mislykte opprøret (mot kong Erik den lespende) som kulminerte i slaget ved Sparrsätra i 1247. Ifølge *[[Erikskrøniken]]* ble Holmger tatt til fange og halshogd. Etter eget ønske er han gravlagt i Sko klosterkirke, og man merker seg ordene «*Gud ga ham nåde og gjorde ham hellig*». Det er uklart om hans enke Helena ble gravlagt i Sko, men det er sannsynlig.
* Filip Knutsson, henrettet i 1251. 

## Referanser
Vest-Bengal

**Vest Bengal** (bengali: পশ্চিম বঙ্গ, Poshchim Bôngo) er en delstat nordøst i India. I nordvest grenser Vest Bengal mot Nepal, i nord mot Sikkim og Bhutan, i nordøst mot Assam, i øst mot Bangladesh, i syd mot Bengalbukten, i sydvest mot Orissa og i vest mot Jharkhand og Bihar.

Hovedstad er Kolkata som er best kjent under det gamle navnet Calcutta.

## Referanser


## Eksterne lenker
*
Jharkhand

**Jharkhand** (hindi: झारखंड) er en delstat i det østlige India. Den ble fra 15. november 2000 skilt ut fra Bihar som den grenser mot i nord. I øst grenser den mot Vest-Bengal, i syd mot Orissa, i vest mot Chhattisgarh og  Uttar Pradesh. Hovedstad er Ranchi. Noen andre større byer i delstaten er  Bokaro, Dhanbad, Jamshedpur og Dumka. Området er også kjent som Vananchal.

Det meste av delstaten ligger på Chota Nagpur-høysletta hvor elvene Koel, Damodar, Brahmani, Kharkai og Subarnarekha har deres utspring. Jharkhand består for det meste av skog, der elefanter og tigre har sitt naturlige hjem. Det er forekomster av kull og jernmalm som utnyttes av industrisentre som Jamshedpur og Ranchi.

Jharkhand er et kjerneområde for urbefolkninger, der særlig santalene utgjør en stor befolkningsgruppe. Gjennom Santalmisjon har de skandinaviske land i tillegg til Storbritannia og USA lagt ned et omfattende bistandsarbeid siden 1867. Det første alfabetet på santali ble forfattet av gjøvikenseren Paul Olaf Bodding. 

Jharkhand er hjemsted for et stort antall språk i tre store språkfamilier; sadri, hindi, urdu og bengali utgjør de indoariske språk, og korku, santali, mundari, bhumij, paharia og ho utgjør munda-språkene. I tillegg brukes de dravidiske språk, som er representert av korwa, oraon og sauria paharia.

## Referanser


## Eksterne lenker
*
Lobengula

**Lobengula Kumalo** (født 1833, død 23. januar 1894) var den andre og siste kongen til matabelene, nå kjent som ndebelene. 

Han ble konge da hans far Mzilikazi døde i 1868.

Han styrte landet sitt godt i mange år, men til slutt ble han lurt, og presset til å overlate makten til briten Cecil Rhodes.

## Referanser
Kirkebakken (Vestfold)

**Kirkebakken** er et område like ved Oslofjorden sør for Horten i Vestfold og øst for Skoppum. 

På Kirkebakken ligger Borre kirke, Borrestranden, Midgard historisk senter og Borrehaugene med gamle gravplasser fra vikingtiden. Boligfeltet vest for kirken omtales også som Kirkebakken. 

Kirkebakken var også kommunesentrum i gamle Borre kommune som nå er slått sammen med Horten. 

## Referanser


## Eksterne lenker
*
Borre kirke

:*Se også [[Bore kirke]] i Rogaland

*'Borre kirke''' er en langskipet steinkirke fra 1100-tallet som ligger på Kirkebakken i Borre i Horten kommune i Vestfold. 

Kirken er bygget i romansk stil. Inngangen ble bygd på 1920-tallet. Inne i kirken hang Borrekorset, et tre meter høyt trekors fra 1300-tallet. Originalen står nå i middelaldersalen på Historisk museum i Oslo. Altertavla av Abel Schrøder d.y. er fra 1665.

Kirken ble restaurert 1926/1928, og da ble våpenhuset i stein tilføyd. 



File:Middelalderkirken i Borre i Horten, har en helt spesiell dåpsengel som senkes fra taket under barnedåp.jpg|Ved dåp blir dåpsengelen senket ned. 
File:BORRE KIRKE medieval church Horten Norway 2021-07-08 Interior Altertavle Abel Schrøder 1665 Lysekrone chandeliers Prekestol pulpit c 1600 Borrekorset Borre Cross Benkerader pews Kiste coffin etc IMG 7972.jpg|En kopi av Borrekorset henger på sørveggen i kirken


BORRE KIRKE medieval church Kirkebakken HORTEN Oslofjorden Norway Steingjerde stone fence Flagg halv stang Norwegian flags Kirkegård gravlund cemetery Gravminner gravsteiner headstones traffic etc Forvrengt distorted panorama 2021.jpg|Borre kirke ligger mellom Kirkebakken (Fylkesvei 325) i nordvest og åkerlandskapet med utsyn over Borrehaugene og Oslofjorden. 

File:Sam Eyde 1866-1940 Mausoleum Gravsted Borre kirke (church) Horten (Oslofjorden Norway) Kirkegård gravlund (cemetery) Gravminner gravsteiner (headstones) Hekker trær etc 2021-07-08 Forvrengt (distorted) panorama IMG 8105.jpg|I gravlunden er blant annet mausoleum for industrigründeren Sam Eyde (1866–1940)

## Se også
*Borre prestegård

## Referanser


## Eksterne lenker
* 
* Vestfolds vakre middelalderkirker (PDF)
* 
* Endre Pedersen: Borre kirke
* Om Borre kirke og omgivelser på nettsidene til Kulturarv i Vestfold fylkeskommune
Greg Page

**Greg Page** (1958–2009) var en amerikansk tungvektsbokser. Han var WBA-verdensmester 1984–85. 

Han ble verdensmester 1. desember 1984 gjennom å beseire tittelinnehaveren Gerrie Coetzee på knockout i runde åtte. Hans tid som mester ble kort. Allerede 29. april 1985 tapte han tittelen til Tony Tubbs.

Page bokset 76 kamper som profesjonell. Han vant 58, hvorav 48 på knockout, tapte 17 og 1 endte uavgjort.

I 2001 bokset Page sin siste kamp. I Erlanger, Kentucky (nær Cincinnati, Ohio) møtte Page bokseren Dale Crowe. Page ble beseiret i tiende runde og kom seg aldri opp igjen. Page hadde pådratt seg en hodeskade. 

Mandag 27. april 2009 døde han av senskadene fra denne kampen.

## Referanser


## Eksterne lenker
*
Tony Tubbs

**Tony Tubbs** (født 15. februar 1958 i Cincinnati, Ohio, USA) er en amerikansk bokser. Han var WBA-verdensmester noen måneder i 1985&ndash;86.

Han ble verdensmester 29. april 1985 da han beseiret Greg Page. Han tapte tittelen allerede 17. januar 1986 til Tim Witherspoon. Tubbs har bokset 58 kamper som profesjonell. Han har vunnet 46, hvorav 25 på knockout, og tapt 10.

## Referanser


## Eksterne lenker
*
Stenkilætten

**Stenkilætten** er et navn som i ettertid er blitt satt på den kongsslekt som styrte over Sverige (eller deler av Sverige) fra ca. 1060 til 1120-tallet. 

Ættens navn er fra dens første konge, Stenkil, som i henhold til Vestgøtalovens kongeliste nedstammet fra Vestergøtland, men som ble valgt til konge av sveaerne ettersom han var giftet inn i den gamle kongsætten som døde ut ca. 1060. Stenkil døde i det store omveltningsåret 1066 og vår kunnskap om de neste to århundrene er svært usikker og sparsommelig.

Umiddelbart etter at Stenkil døde skal det ha brutt ut innbyrdeskriger mellom to tronpretendenter som begge hette Erik, den ene kan ha vært Stenkils sønn. Det er derimot sikkert at Stenkil var far til kongene Halstein og Inge Stenkilsson den eldre. Halstein ble far til kongene Filip og Inge den yngre. Når Ragnvald Knaphövde (antageligvis en sønn av Inge den eldre) døde var også Stenkilsætten utdødd på mannssiden.

Antageligvis var samtlige konger på 1100-tallet på et eller annet vis beslektet med Stenkilsætten. De forbindelser som er kjente gikk via Inge den eldres barn – tre døtre og en sønn: Margret Fredskolla (gift med kong Magnus Berrføtt av Norge), Katarina Ingesdatter, Kristina Ingesdatter og den før nevnte Ragvald Knaphövde. 

Margrets sønn fra andre ekteskap med den danske kongen Nils av Danmark, Magnus Nilsson eller Magnus den sterke som han er blitt kjent som, gjorde et forsøk på den svenske kronen gjennom slektskapet via moren og klarte å bli valgt til konge av vestgøterne (men aldri over hele Sverige). 

Katarina ble svigermor til Erik den hellige som ble stamfar for Erikætten. Ragnvald ble morfar til den danske prinsen Magnus Henriksson som gjorde et forsøk på den svenske kronen ca. 1160 og drepte både Sverker den eldre og (muligens) Erik den hellige. Noen direkte kobling mellom Stenkilætten og Sverkerætten er ikke kjent, men Kristina Ingesdatter ble mormorsmor til Karl Sverkerssons ektefelle.
Ole Kirk Christiansen

**Ole Kirk Christiansen** (født 7. april 1891, død 11. mars 1958) var en dansk snekker og forretningsmann. Han er kjent som oppfinneren av Legoklossene og som grunnleggeren av selskapet med samme navn som produserer dem.

Han ble født i Filskov nord for Billund i Danmark. Etter endt skolegang begynte han først å jobbe på fabrikk, før han lærte seg trearbeid og ble snekker. Han grunnla et firma som lagde krakker, strykebrett og leketøy i tre. I 1949 kom han frem til Legoklossene, som var laget av plast og kunne brukes til å konstruere større enheter. Klossene ble ytterligere forbedret i 1958.

Sønnen Godtfred Kirk Christiansen ledet legokonsernet etter hans død. 

## Referanser
Privilegium

Et **privilegium** (flertall **privilegier**) er en **særlov** eller **særrett** som innebærer at en person, organisasjon eller gruppe tildeles flere juridiske rettigheter enn det andre innbyggere har. Ordet brukes i dag oftest i overført betydning. Det latinske ordet *privilegium* betydde *unntakelseslov* eller *særrett*. Ordet er satt sammen av *privus*, enkelt og *lex*  som betyr lov. 

## Bakgrunn
I tidlig moderne tid og frem til økonomisk liberalisme slo gjennom på 1800-tallet var det meste av næringsvirksomhet regulert ved privilegium. Disse privilegiene gikk oftes i arv. For eksempel hadde medlemmene av egne laug privilegium på handel, og håndverksvirksomhet. Byer hadde privilegier framfor landsbygd, konger hadde egne privilegier som ingen andre nøt godt av (kalt prerogativer), adelige hadde privilegier som borgerlige ikke innehadde etc. Til og med tiggere kunne i flere byer utstyres med privilegium på tigging eller retten til plukke korn etter innhøstinga. Adelskap bygde på et sett med skatte-, symbolske og juridiske privilegier. 

Privilegiesamfunnet ga opphav til konflikt mellom dem som nøt godt av det og dem som led under det. I Frankrike førte denne misnøyen mot privilegiene til revolusjon. I USA var det motsatt, der gikk befolkningen til revolusjon for å *beholde* skattefrihetsprivilegier de hadde. Privilegiesamfunnet bygde på prinsippet om standsinndeling og ulikhet for loven, dette ble under inspirasjon av opplysningsfilosofi etstattet med prinsippet om at alle borgere skulle være like for loven. 

I Norge ble privilegiesystemet nedbygd i løpet av 1800-tallet. Først ble adelskap opphevet i et Stortingsvedtak på 1820-tallet. Én etter én næring ble deregulert, det vil si at det ikke krevdes privilegiebrev for å drive næringa. Det siste arvelige privileget var avviklinga av apotekerprivilegiene i 1939.

## Se også
* Adelsprivilegier
* Byprivilegier
* Stenderprivilegier 
* Kjønnsprivilegier
* Laugsprivilegier

## Referanser


## Litteratur
* Kåre D. Tønnesson: *[https://www.nb.no/items/URN:NBN:no-nb_digibok_2008060400183?page=37 To revolusjoner 1750-1815*, kapittelet «privilegiesamfunn»] Aschehougs verdenshistorie bd. 10. ISBN 82-03-22366-4 

## Eksterne lenker

*
Nattfiol

**Nattfiol** (*Platanthera bifolia*) er en plante i orkidéfamilien (marihandfamilien). Det norske navnet var tidligere *vanlig nattfiol*, men etter Artsdatabankens arbeid med norske navn på arter er *nattfiol* det anbefalte norske navnet på arten.

## Utseende

Nattfiol blir 20-50 cm høy og bærer en klase med opptil 30 hvite eller svakt gulhvite blomster. Den har som regel to store eggformede blad som er festet til stengelen ved roten. 

Planten er tilpasset pollinering ved hjelp av nattsvermere med (etter nordeuropeisk standard) svært lang sugesnabel. De sender derfor ut en intens duft nattestid, har bleke blomster og en 2-3 cm lang spore med rikelig med nektar. Det er heller styrken på duften enn at duften ligner spesielt på fiol som har gitt den navnet.

## Forekomster i Norge
Nattfiol er knyttet til skog, lunder, eng, hei og beitemark og har ikke spesielle krav til næringsrik jord.
Nattfiol vokser helt nord til Lebesby i Finnmark, og den går opp til 1300 meter over havet i Jotunheimen. Den er i rødlistevurderingen 2021 regnet som livskraftig (LC).

## Systematikk
Nattfiol er en av to arter i nattfiolslekta, den andre heter grov nattfiol. Den tredje arten med norsk navn nattfiol, sibirnattfiol, oppfattes nå som tilhørende en annen slekt sibirnattfiolslekta. 

I senere tid er vanlig nattfiol delt i to underarter heinattfiol (*P. bifolia* ssp. *bifolia*) og skognattfiol (*P. bifolia* ssp. *latiflora* (Drejer) Løjt. 1978). Utbredelsen av disse to taksaene er lite kjent i Norge, men skognattfiol som trolig er den minst vanlige, er foreløpig kun påvist i herbariemateriale fra Østlandet.

## Referanser




## Eksterne lenker
*
Prerogativ

**Prerogativ** (av latin *som spørres først*, det vil si fortrinnsrett, særrett) anvendes om **kongelig særrett**. Ordet benyttes tradisjonelt om privilegier som kun en monark har.

## Norge
I takt med reduksjonen av den personlige kongemakten i de siste 200 år i Norge, har ordet fått avgrenset betydning og betegner nå noe som kun regjeringen (*[[Kongen i statsråd]]*) har rett til å bestemme, ikke Stortinget. Eksempelvis gjelder dette innenfor kirkeforvaltningen som kirkelige embete i medhold av blant annet § 4 og § 16 i Grunnloven. Dette skjer i kirkelig statsråd. Kongens myndighet til å fastsette liturgier i Den norske kirke er delegert til Kirkemøtet.

## Referanser
Forbrukerklageutvalget

**Forbrukerklageutvalget**, tidligere **Forbrukertvistutvalget**, er et domstollignende forvaltningsorgan som avgjør tvister i forbrukersaker som gjelder kjøp av varer, håndverkertjenester og saker om angrerett. Behandlingen i Forbrukerklageutvalget er gratis, og utvalgets avgjørelser får retts- og tvangskraft dersom de ikke bringes inn for domstolene innen en frist på fire uker etter at vedtaket er forkynt. Før en sak kan avgjøres av Forbrukerklageutvalget, må den først ha vært til behandling hos Forbrukertilsynet. Forbrukertilsynets oppgave er å megle mellom partene. Etter megling kan en eller begge parter kreve at saken bringes inn for Forbrukerklageutvalget til avgjørelse. Både Forbrukertilsynet og Forbrukerklageutvalget skal innta en uhildet og nøytral holdning i behandlingen av sakene.

Utvalget fikk mye publisitet i pressen da det i 2004 fastslo at det gjaldt fem års reklamasjonstid, ikke to år på mobiltelefoner.

Forbrukertvistutvalget endret navn til Forbrukerklageutvalget 1. mars 2017.

## Referanser


## Eksterne lenker
* Forbrukertvistloven (Lovdata)
* Forbrukertvistutvalget.no
Daimler Motor Company

**Daimler** eller *Daimler Motor Company* var et britisk bilmerke eiet av Birmingham Small Arms Company og senere Jaguar (Ford Motor Company).

## Historie
Britiske Daimler har sin bakgrunn i det tyske Daimler-Motoren-Gesellschaft, og dets grunnlegger Gottlieb Daimler. Frederick R. Simms fikk lisensen for Storbritannia og Samveldet utenom Canada for produksjon av Daimlers forbrenningsmotor. 1893 startet Simms Daimler Motor Syndicate. 1904 ble selskapet etter dårlige tider omdøpt til Daimler Motor Company. 1910 tok Birmingham Small Arms Company kontroll over Daimler. Således har dette britiske bilmerket i dag ingen forbindelse med den tyske bilprodusenten Daimler AG, tidligere DaimlerChrysler, tidligere Daimler-Benz.

Selskapet har hovedsakelig bygget store, påkostede biler, tidligere blant annet for den britiske kongefamilien. I 1960 ble Daimler overtatt av Jaguar, hvilket gjorde at Daimlermodellene nå for tiden er spesialversjoner av Jaguarmodeller - gjerne litt påkostede utgaver.

Etter at ha vært eiet av British Leyland en periode, ble Daimler med på lasset da Jaguar ble skilt ut derfra i 1984 og blev i 1989 et merke innen Ford-konsernet, hvilket det fremdeles er. De siste årene har antallet nylanserte Daimler-modeller vært få. Den siste modellen, Daimler Super Eight kom i 2005, hvilket var hele syv år etter forgjengeren. 

Daimler selges i dag kun i et begrenset antall land, deriblant Storbritannia og Tyskland.

## Galleri

Daimler 1923.jpg|Daimler TB 6-21 Drophead Coupé 1923
Daimler_SP250_1960_2.JPG|Daimler SP250 (1960)
Daimler DS420.jpg|Daimler DS420
Daimler Super V8 (3).png|Jaguar Daimler Super V8 (1997)


## Modeller
### Militære
* Daimler Dingo
* Daimler Ferret

### Sivile

## Se også
* Daimler Motoren Gesellschaft
* Daimler AG
* Daimler-Benz AG

## Eksterne lenker
*
Asser

**Asser** (født før 1059, død 5. mai 1137) var Nordens første erkebiskop, sønn av Inga og den jyske stormannen Svend Thrugotsen (*Sven Thrugunnu sun*), og omtales første gang da han ble viet til biskop i Lund 18. november 1089, da han alt var mer enn 30 år gammel. Asser tilhørte den samme Thrugot-ætten som Erik Ejegods kone, dronning Bodil.

Fra slutten av år 1102, da kong Erik Ejegod og dronning Bodil dro på pilegrimsreise til det hellige land, og inntil kong Niels besteg den danske tronen i 1104, styrte Asser Danmark som riksforstander sammen med Eriks eldste sønn Harald Kesja som var gift med den norske kongen Magnus Barfots datter Ragnhild. 

Rundt 1100 klarte Erik Ejegod og Asser å få den danske kirke løst fra underordningsforholdet til erkesetet i Hamburg-Bremen, og pave Paschalis II opprettet i stedet et selvstendig erkebispesete for de nordiske landene, der Lund var utpekt til fremtidig erkesete for Norden. Asser ble etter en vurdering av sin personlighet innsatt som Nordens første erkebiskop av en pavelig legat, kardinal Alberik, i 1104. Det nyopprettede erkestiftet omfattet 14 stift. 

I årene deretter har kildene lite å berette om Asser, annet enn at han utnevnte forskjellige biskoper. I 1123 innviet han Kryptkirken i Lund domkirke, som fortsatt var et prosjekt under oppførelse. Det ser ikke ut til at han tok til motmæle da erkebiskopen i Bremen forsøkte å frata ham hans posisjon. Høsten 1127 kom utsendinger fra biskop Otto av Bamberg til Lund, og beskrev ham som en «*god og enfoldig mann...av uvanlig lærdom og fromhet, som av ytre var like bondsk som [[vendere]]*».

Etter mordet på Knud Lavard i 1131, opphevet pave Innocens II den danske kirkens selvstendighet i 1134 og innlemmet den igjen under Hamburg-Bremen, som støttet Eriks motstander, kong Niels. Pavens beslutning fikk erkebiskop Asser til å ta kampen opp mot kong Niels og alliere seg med Erik Emune for å hindre at den danske kirken igjen kom under tysk overherredømme. 

Også Hvide-slekten støttet Erik Emune i det avgjørende slaget ved Fodevig i nærheten av Lund i pinsen, 4. juni 1134. Kong Niels flyktet til Schleswig, der innbyggerne hevnet drapet på Knud Lavard ved å ta livet av Niels 25. juni 1134. Og da den seirende Erik Emune og erkebiskop Asser utnevnte nye biskoper for å etterfølge de fem som falt i slaget ved Fodevig, var Assers etterfølger Eskil blant dem. 

Erkebiskop Asser er gravlagt i Lund domkirke.
 
## Referanser


## Eksterne lenker
* Dansk Biografisk Leksikon
Sykepleielederen

***Sykepleielederen*** var tidsskriftet til Landsgruppen av sykepleieledere i Norsk Sykepleierforbund. Det har de siste årene lagt vekt på å se ledelse i helsesektoren i et bredt kulturelt og politisk lys. Tidsskriftet ble av økonomiske grunner lagt ned høsten 2007. nr. 4 2007 er det siste nummeret som kom ut. Tidsskriftet er nå erstattet av medlemsinformasjon på internett.

Tidsskriftets siste redaktør var Karl-Henrik Nygaard.

## Eksterne lenker
* Sykepleielederen  (arkiv)
Nygårdsmyren (Bergen)

**Nygårdsmyren** (1–27, 4–12) er en privat vei i Bergen kommune, Laksevåg bydel. Veien var opprinnelig en gammel gårdsvei, og har gitt navn til en idrettsbane (fotball og friidrett) samme sted. Baneområdet ble solgt av Henrik Nygård til Laksevåg kommune på 1930-tallet. Banen har vært hovedarena for Laksevåg Turn- og Idrettslag, Bergen Vest Sportsklubb og Tornado Bergen FK.
 
Under andre verdenskrig ble baneområdet brukt av tyske okkupasjonsmakter til fangeleir for russiske krigsfanger. 
Av over 4&nbsp;000 sovjetiske krigsfanger som kom til Hordaland under krigen, kom de første til leiren på Nygårdsmyren i mai 1942. Sommeren 1942 etablerte norsk motstandsbevegelse kontakt med de russiske krigsfangene og hjalp dem med mat, klær og nyheter. De fortalte at tyskerne truet med å skyte dem, om de ikke ville kjempe på tysk side i tilfelle av en alliert invasjon. Det ble avtalt med motstandsgruppene på Laksevåg at russerne skulle organisere seg i grupper på femti som skulle kjempe mot tyskerne under norsk ledelse. Rundt 500 russere meldte seg og begynte straks å organisere seg. De var utålmodige. Våpen hadde de ikke, men stolte på at de kunne overmanne de tyske vokterne. Dessverre var det angivere blant russerne, og Gestapos opprulling i 1943 kostet 27 av dem livet, derav 7 av lederne. Fire angivere ble drept av sine landsmenn da freden kom.

Fangebrakkene stod der idrettsplassen ligger i dag. Noen deltok i arbeidet med å bygge ubåtbunker Bruno i Nordre Vågen. Andre gikk daglig frem og tilbake til Bjørgeveien («Burmaveien») for å bygge vei mellom Nordåsvannet og Bjørndalstræ i Loddefjord. Familien Knudsen drev gårdsbruk, butikk og postkontor der marinebasen Haakonsvern ligger i dag. De forsøkte å stikke til fangene matpakker; noen voktere lot dem gjøre det, andre ble rasende.  

Etter krigen stod en del av russerbrakkene, men måtte rives fordi kloakkrørene var bombet flere steder og måtte repareres. Da ble det oppdaget at tyskerne flere steder hadde støpt igjen rørene med sement, så ikke russerne skulle rømme gjennom kloakken.

Etter nederlaget i 1945 måtte tyske fanger selv grave opp igjen 3 norske motstandsmenn og 95 sovjetiske krigsfanger de hadde drept og gjemt ved Tennebekk i Kanadaskogen på Laksevåg. Minnesmerket som måtte etterlyses i 2011 da det om i konflikt med anleggsarbeid, er satt opp på et nytt sted.

## Se også
*Okkupasjonsmaktens fangeleirer og fengsler i Norge
*Sovjetiske fanger i Norge under andre verdenskrig
*Jugoslaviske fanger i Norge under andre verdenskrig

## Referanser
Tim Witherspoon

**Tim Witherspoon** (født 27. desember 1957 i Philadelphia, Pennsylvania, USA) er en amerikansk tungvektsbokser. Han var verdensmester to ganger. Noen måneder i 1984 hadde han WBC-tittelen, og i 1986 var han WBA-mester. 

9. mars 1984 gikk han en tittelkamp om den ledige WBC-tittelen som Larry Holmes hadde avstått året før. Han møtte Greg Page i en jevn tolvrunders kamp som han vant knepent og ble dermed WBC-verdensmester. Men allerede etter noen få måneder, 31. august, tapte han verdensmestertittelen til Pinklon Thomas som vant på poeng.

Etter tapet mot Thomas vant han fem strake kamper og var klar for en ny tittelkamp, denne gang om WBA-tittelen. Han møtte den regjerende WBA-verdensmesteren, Tony Tubbs, 17. januar 1986 og vant på poeng etter 15 runder med dommersifrene: (144-143, 143-143, 144-141). Han beholdt WBA-tittelen i snaut elleve måneder. Han forsvarte tittelen 19. juli mot Frank Bruno, men tapte den mot James 'Bonecrusher' Smith. Smith vant på teknisk knockout etter å ha gulvet Witherspoon tre ganger i kampen som gikk 12. desember 1986.  

Witherspoon bokset 69 kamper som profesjonell. Han vant 55, hvorav 38 på knockout, tapte 13 og 1 endte uavgjort.

## Referanser


## Eksterne lenker
*
FN FAL

**Lett automatisk gevær**, ofte kun omtalt som forkortelsen **FAL** (fransk: *Fusil Automatique Léger*) er et automatgevær i kaliber 7,62 × 51 mm fra belgiske FN Herstal. Det har vært i tjeneste i en rekke land, men er i hovedsak skiftet ut til fordel for våpen i lettere kalibre, for eksempel 5,56 mm.

Den første prototypen sto ferdig i 1947, og den kom i produksjon fra 1953.  FAL ble produsert på lisens i en rekke land, og kom også i sivile utgaver. 

## Varianter
FAL ble produsert både av FN og i flere brukerland under lisens.
FNs modeller kan deles inn i slik

* FAL 50.00 : Standard gevær med fast kolbe og standard løpslengde
* FAL 50.63 : Også kalt FAL Para, fallskjermjegermodell med kortere løp og foldekolbe
* FAL 50.64 : Samme foldekolbe som 50.63, men med standardløp som 50.00
* FAL 50.41 :Også kalt FAL Hbar eller FALO, en modell med ekstra tungt løp beregnet brukt som lett maskingevær.

I tillegg til disse kommer forskjellige lisensversjoner.

### Lisensversjoner
Listen er ikke komplett.

* Storbritannia : L1A1 SLR (Self Loading Rifle) produsert av Enfield, BSA og Fazakerley. En særegenhet med L1A1 er at denne bare har mulighet for halvautomatisk ild.
* Canada : C1 (rifle) og C2 (samme som 50.41, lett maskingevær) produsert ved Canadian Arsenal.
* India : 1A SLR produsert ved Ishapore uten lisens fra FN.
* Australia : L1A1 SLR produsert ved  Lithgow Arsenal.
* Sør-Afrika : R1 produsert ved LIW (Lyttleton Ingeneurswerke).
* Østerrike : Stg.58 produert av Steyr.
* Brasil : LAR produsert av IMBEL.

FAL deles også opp i metriske og tommeversjoner. Forskjellene på disse er få og de er mekanisk identiske, men minimale forskjeller i blant annet målene på magasinbrønnen gjør at magasiner i metriske og tommestørrelser av og til ikke går om hverandre. Det er også brukt både tre, plast og metall i produksjonen av kolber og forskjefte.

## Eksterne lenker
* 
* Informasjon og bilder hos Modern Firearms  (engelsk)
* The FN FAL Explained – Download
M14

**M14** (**United States Rifle, Caliber 7.62 mm, M14**) er et amerikansk automatgevær. 

## Historie
M14 ble tatt i bruk, i 1954 for å erstatte M1 Garand. Den var populær som skarpskyttergevær på grunn av sin lengde, vekt, og kraftige kaliber (7,62 x 51 mm NATO). Den var standardrifle for infanteriet frem til produksjonen stanset i 1964. I amerikansk tjeneste har den i store trekk blitt erstattet av M16 riflen, men den brukes fremdeles blant annet ombord på amerikanske krigsskip. Den er også basis for M21, M25 og XM25 skarpskyttergevær. Den er også skarpskyttergevær for United States Navy SEALs under navnet Mk 14 Enhanced Battle Rifle (M14 EBR).

## Design
Svakhetene med M14 var at på grunn av dens kraftige kaliber, lave vekt og konstruksjon, var helautomatisk ild ukontrollerbart, en stor svakhet med en militær rifle. Dessuten var M14 for lang og for kraftig for moderne soldater som ofte driver med urban krigføring

## Galleri

Fil:M14JonProneH.jpeg|M-14 satt opp for konkurranseskyting
Fil:JunctionCity1967SupplyDrop.jpg|Amerikansk soldat med en M14 i Vietnamkrigen

## Referanser
Willy Sagnol

**William «Willy» Sagnol** (født 1977) er en fransk fotballtrener og tidligere fotballspiller som er landslagstrener for .

Sagnol var høyreback for ,  og til sist , samt for .

Oppkalt etter den nederlandske fotballspilleren Willy van der Kerkhof.

## Referanser


## Eksterne lenker
*
James Smith (bokser)

**James «Bonecrusher» Smith** (født 3. april, 1953 i Magnolia, Nord-Carolina, USA) er en amerikansk tungvektsbokser. Han var WBAs verdensmester i tungvektsboksing i snaue tre måneder i 1986&ndash;87.

Han ble tungvektsmester 12. desember 1986 da han i en tittelkamp beseiret Tim Witherspoon. Han gulvet Witherspoon tre ganger i første runden og vant på teknisk knockout. Men hans karriere som verdensmester tok raskt slutt. Den 7. mars 1987 møtte han Mike Tyson, som nylig hadde vunnet WBCs verdensmestertittel, og Tyson vant kampen på poeng og ble dermed også WBA-mester. 
Smith har bokset 62 kamper som profesjonell, han har vunnet 44, hvorav 32 på knockout, og tapt 17 og 1 endte uavgjort.

## Referanser


## Eksterne lenker
*
Anders Bodelsen

**Anders Bodelsen** (født 11. februar 1937 i København, Danmark, død 17. oktober 2021) var en dansk forfatter, journalist og dramatiker.

Bodelsen debuterte med romanen *De lyse nætters tid* i 1959. Han er i Norge særlig kjent for sine sosial-realistiske kriminalromaner, men er også anerkjent som en av Danmarks viktigste samtidige skjønnlitterære forfattere. Bodelsen er en hjemlandets mestselgende forfattere. Bodelsens bok *Operasjon Cobra* fra 1976 ble filmatisert to år senere i Norge av Ola Solum med handling lagt til Norge.

Som dramatiker har Bodelsen vunnet flere priser, deriblant Prix Italia, for sine hørespill. Flere av hørespillene er også sendt på NRK Radioteateret, slik som *Professor Mancinis hemmelighet* (1977), *Passasjeren* (1982), *Radio* (1987) og *Mørklegging* (1990).

## Bibliografi
* *De lyse nætters tid* (1959) 
* *Villa Sunset* (1964) 
* *Drivhuset* &ndash; noveller (1965)
* *Rama Sama* &ndash; noveller (1967)
* *Tænk på et tal* (1968)
* *Hændeligt uheld* (1968)
* *Frysepunktet* &ndash; science fiction (1969)
* *Lørdag aften* &ndash; skuespill (1969) 
* *Ferie* (1970)
* *Straus* (1971)
* *Hjælp* &ndash; noveller (1971)
* *Pigerne på broen* &ndash; essays (1971)
* *Lov & Orden* &ndash; noveller (1972)
* *Bevisets stilling* (1973)
* *Alt hvad du ønsker dig* (1974)
* *Uden for nummer* &ndash; noveller (1974)
* *Blæsten i Alleen* &ndash; noveller (1975)
* *Operation Cobra* (1976)
* *Pengene og livet* (1976)
* *De gode tider* (1977)
* *År for år* (1978)
* *Passageren* &ndash; hørespill (1979)
* *Overhøring* &ndash; hørespill (1979)
* *Borte, borte* (1980)
* *Over regnbuen* (1982)
* *Beskyttelsesrummet* &ndash; noveller (1984)
* *Dominio* (1984)
* *Revision* (1985)
* *Guldregn* (1986)
* *Professor Mancinis hemmelighed og to andre hørespil* &ndash; hørespill (1987)
* *Jeg kommer til at løbe* &ndash; noveller (1987)
* *Den blå time* &ndash; noveller (1987)
* *Mørklægning* &ndash; (1988)
* *Byen uden ildebrande* (1989)
* *Rød september* &ndash; (1991)
* *Graven* &ndash; hørespill (1992)
* *Den åbne dør* (1997)
* *Privat skifte* &ndash; skuespill (1998)
* *Rejsen til Etna* &ndash; skuespill (1999)
* *Børnefødselsdag* &ndash; noveller (1999)
* *Arbejde til alle* &ndash; noveller (2003)

### Oversettelser til norsk

## Filmografi
Bodelsen har også skrevet en rekke filmmanus. Flere av hans egne litterære arbeider er dessuten filmet, til dels med Bodelsen selv som manusforfatter.

## Priser og utmerkelser (utvalg)

## Referanser


## Eksterne lenker
* 
*
Mari (oldtidsby)

**Mari** var en viktig oldtidsby i Mesopotamia som lå ved Eufrat. Stedet der byen lå kalles i dag Tel el Hariri og ligger i det sydøstlige Syria. I mellomkrigstiden ble det foretatt en mengde arkeologiske utgravninger der som har vært en viktig kilde til kunnskap om oldtiden. 

Arkeologiske utgravninger har vist at Mari var en fremtredende by organisasjonsmessig sett. Mari hadde et kjempestort, prektig palass. Palasset var på nesten 3 ha og var et av oldtidens største. Det inneholdt mange rom og et stort badeanlegg. Flere av rommene hadde store veggmalerier. Byen hadde også et stort tempel som var helliget Ishtar. Et bemerkelsesverdig funn er en rekke kakeformer, som dermed gir et bilde av oldtidens kokekunst. 

Dessuten har man funnet over 15 000 leirtavler. Flere av tekstene inneholder befalinger om byggingen av kanaler, sluser, demninger og andre vanningsanlegg, samt korrespondanse om import, eksport og utenriksanliggender. De inneholder også viktige historiske opplysninger. Noen av dokumentene er brev adressert til Shamshi-Adad I av Assyria og hans to sønner. 

Mari lå der flere handelsveier møtte hverandre. Det gjorde byen til et sentralt punkt for sivilisasjonen. Byen var en tid senter for et mektig rike. Men til slutt ble byen erobret og ødelagt i babylonerkongen Hammurabis regjeringstid.

## Se også
Iddin-ilum-statuetten

## Eksterne lenker
*
Metroid (videospill)

***Metroid*** er det første spillet i *[[Metroid]]*-serien. Det ble utgitt til NES 15. januar 1988 i Europa, 6. august 1986 i Japan og i august i 1987 i Nord-Amerika.

*Metroid* er plassert som det 69. beste spillet i verden ifølge *Electronic Gaming Monthly.*

Spilleren skal kontrollere Samus Aran og undersøke huler på planeten Zebes, og jakte på pirater i verdensrommet. Karakteren begynner med en svak kraft-stråle som eneste våpen, og med kun evnen til å hoppe. Men etter hvert som spilleren utforsker forskjellige områder og samler power-ups får Samus Aran spesielle evner og kan forbedre rustningen og våpnene hennes, og kan komme seg inn i områder som ikke var tilgjengelige i begynnelsen av spillet. En power-ups er Morph Ball, som lar Samus krølle seg til en ball for å rulle inn i tunneler.

I tillegg til vanlige motstandere, møter Samus to sjefer, Kraid og Ridley, som må beseires for å komme seg videre. Vanlige motstandere gir vanligvis litt ekstra energi eller ammunisjon når de blir ødelagt, og spilleren kan øke Samus sin bæreevne ved å finne lagringstanker eller beseire fiendtlige sjefer. Når Kraid og Ridley begge blir beseiret, kan spilleren omsider åpne veien til det siste området og konfrontere Mother Brain.

## Handling
I år 20X5 angriper Space Pirates et forskningsfartøy som eies av Galactic Federation, og de beslaglegger prøver av Metroid-skapninger – de parasittiske livsformene som har blitt oppdaget på en planet kalt SR388. Disse metroidene kan feste seg til enhver organisme, og tappe dens livsenergi for å drepe organismen. Piratene planlegger å gjenskape Metroider ved å utsette dem for betapartikler, og deretter bruke dem som biologiske våpen for å ødelegge alle levende vesener som forsøker å motsette seg piratene. Men Galactic Federation lokaliserer piratenes operasjonsbase, som ligger på planeten Zebes. Føderasjonen angriper planeten, men piratene gjør stor motstand og tvinger etter hvert føderasjonen til å trekke seg tilbake.

Som en siste utvei bestemmer forbundet seg for å sende en enkelt dusørjeger for å komme seg inn på piratenes base og ødelegge Mother Brain, den biomekaniske livsformen som kontrollerer piratenes festning og dens forsvar. Samus Aran blir valgt til å gjennomføre dette oppdraget. Samus lander snart med romskipet sitt på overflaten av Zebes, og utforsker planeten, reiser gjennom planetens huler, oppdager oppgraderinger som missiler, energi-tanker og forskjellige våpen som kan brukes til å bli kvitt de fremmede skapningene som kommer i veien for spilleren. Underveis må spilleren også slåss mot Kraid og Ridley, og beseirer dem begge. Til slutt dreper Samus Aran alle Metroidene, og finne Mother Brain som også må ødelegges. Til slutt kommer en tidsbestemt bombe til å gå av for å ødelegge hele hulen, og Samus må komme seg vekk før bomben eksploderer.

## Referanser
Nevelfjell

**Nevelfjell** er et fjell som deles mellom Fåberg og Øyer i kommunene Øyer og Lillehammer i Innlandet fylke. Selve toppen på 1091,5 meter over havet, ligger imidlertid bare i Fåberg Østfjell. Nedenfor fjellet ligger Nevelåsen og Nevelvatnet (904 moh.) og på toppen ligger Røde Kors-hytta «Nevelhytta»/ «Nevelstua».

Toppen er et flott utsiktpunkt med utsikt over Rondane og Mjøsa m.m., og den er utstyrt med en orienteringsplate for å lokalisere fjelltopper rundt hele horisonten. Flere turveier / skiløyper mellom Pellestova i Øyer og Nordseter i Fåberg passerer over denne toppen.

Fjellet er nevnt for første gang i 1775 ("Nevel-Fiæld"), og forleddet er visstnok det norrøne ordet knefill m 'tømmerstokk'. (Mange fjell i Norge er blitt sammenlignet i form og høyde med staver og stokker.)

## Referanser




## Eksterne lenker
Geometriske former

Dette er en liste av geometriske former

## Former av rette linjer
### Todimensjonal (2D)
* Polygon/Mangekant
** Dekagon
** Digon
** Heksagon
** Oktogon
** Pentagon
* Stjerneformet mangekant
** Dekagram
** Heksagram
** Heptagram
** Nonagram
** Oktagram
** Pentagram
* Firkant
** Rektangel
** Kvadrat
** Parallellogram
** Rombe
** Trapes
* Trekant
**Likesidet trekant
**Likebent trekant
**Rettvinklet trekant

### Tredimensjonal (3D)
* Kube (Heksahedron)
** Terning
** Parallellepiped
* Prisme
* Pyramide
** Tetraeder
* Polyhedron
** Platonske legemer
** Arkimediske legemer
** Kepler-Poinsot legemer

## Former av krumme linjer
### Todimensjonalt sirkulær
* Enhetssirkelen
* Oval
* Sirkel
* Sirkelbue
* Spiral
* Yin og yang

### Tredimensjonalt sirkulær
* Kjegle/Kon
* Kule
* Sylinder
* Torus

### Todimensjonalt ikke-sirkulær
* Ellipse
* Parabel
* Hyperbel
* Superellipse

### Tredimensjonalt ikke-sirkulær
* Arkimedisk spiral
* Tomahawk
* Ellipsoide
* Katenoide

## Eksterne lenker
* Mathworld (på engelsk)
.ro

**.ro** er Romanias nasjonale toppnivådomene (ccTLD) for internett. Det administreres av Det nasjonale institutt for R&D i informatikk (ICI). Per mai 2004 var det registrert 64&nbsp;000 domener under toppnivådomenet *.ro*.

## Se også
* Domenenavn
* Landskoder (internett)
* Toppnivådomene

## Eksterne lenker
* IANA .ro whois informasjon 
* Registreringsnettsted for .ro domenet – RoNIC
* Romanian Top Level Domain
* National Institute for R&D in Informatics (ICI) 
* Romanian National R&D Computer Network (RNC – ICI project)
* Krav til registrering innen .ro-domenet
Xtra

***Xtra*** var medlemsbladet til Unge Høyre. Bladet var i første rekke rettet mot Unge Høyres egne medlemmer, men var periodevis utadrettet og distribuert gratis til skoleelever.

Medlembladet ble opprettet under navnet *Unge Høire* og utkom første gang i juli 1922, som følge av etableringen av Unge Høyres Landsforbund. Utgivelsen av bladet ble stanset under den tyske okkupasjonen av Norge mellom 1940 og 1945, men gjenopptatt etter frigjøringen.

*Unge Høyre* skiftet navn til *Extra* fra og med første utgave i 1971. I 1980-årene utkom *Extra* måndelig i tabloidformat, men formatet og frekvensen ble redusert i 1990-årene.

I 2000 kom ble bladet relansert som *Xtra* i magasinformat. Det utkom for siste gang i valgkampen foran stortingsvalget i 2009.

## Referanser
Øyrane (Førde)

**Øyrane** er et industri- og serviceområde i Sunnfjord kommune. Det ligger plassert vest før Førde sentrum, mot Førdefjorden. 

## Historisk
Førde lufthamn var på Øyrane fra 1971 til den flyttet til Bringeland i 1986. 

Høgskulen i Sogn og Fjordanes ingeniørutdanning var lenge på Øyrane, men ble flyttet til Vie da det nye høyskolebygget stod ferdig der.

## Bedrifter og servicefunksjoner på Øyrane
*Øyrane vidaregåande skule

*Avishuset Firda
*Sygna Transport
*Sunnfjord Energi
*Valaker AS
*Kleven Maritime – verft
*Falkenstein (Plantasjen)
*Hoff Knutson Transport
*Åsen & Øvrelid
*Dale Rør AS
Øyrane

**Øyrane** kan vise til:

*Øyrane (Bergen) – et område i Fyllingsdalen i Bergen kommune i Hordaland
*Øyrane (Førde) – et område i Førde kommune i Sogn og Fjordane
*Øyrane (Jølster) – et område i Jølster kommune i Sogn og Fjordane
*Øyrane (Stryn) – et område i Stryn kommune i Sogn og Fjordane
World Boxing Association

**World Boxing Association** (**WBA**) er et forbund innen proffboksing som autoriserer boksekamper om VM-titler i forskjellige vektklasser.

WBA var det førsteforbundet innen boksing som fortsatt utser profesjonelle verdensmestere. Grunnlagt i 1921 under navnet National Boxing Association (NBA). Sitt nåværende navn fikk de 23. august 1962.

WBA er en av de fire bokseorganisasjonene som utser verdensmestere innen boksingen, de tre andre er World Boxing Council, International Boxing Federation og World Boxing Organization.

Forbundet har en overordnet verdensmester, - som vil være oppført som verdensmester for WBA, uten ytterligere anførsler til tittelen. Under denne tittelen har også forbundet andre titler. Deriblant har dem tittelen «WBA int» (WBA intercontinental title) For norske boksere, betyr det at mens Cecilia Brækhus har den overordnede tittelen I sin vektklasse I dette forbundet, hadde Thomas Hansvoll en tittel på et «hakket» lavere nivå i sin vektklasse i samme forbund, når han er oppført med tittelen «WBA int.».

## Eksterne lenker
*
Svabergsjøpiggsvin

**Svabergsjøpiggsvin** (vitenskapelig navn *Echinus esculentus*) er et dyr som lever på havbunnen.

Sjøpiggsvin er utbredt i Nordøst-Atlanteren, helt fra Portugal til Nord-Norge og på Island. Det er registrert sju ulike arter langs norskekysten, og den Svabergsjøpiggsvinet er den vanligste av disse.

Svabergsjøpiggsvin, også kalt rød kråkebolle og vanlig kråkebolle, er Norges største kråkebolle.

Kråkeboller trives godt blant alger på hard bunn fra strandsonen ned til omtrent 40&nbsp;meters dyp. 
Vanlig størrelse er ca. 100&nbsp;mm, og de blir trolig 7&ndash;8 år gamle.

## Bruk
De fem gonadene, som ofte omtales som rogn, men som i virkeligheten er eggstokkene (hunnen) og testiklene (hannen), anses som en delikatesse i Østen og brukes innen særlig sushi, og er også i ferd med å vinne popularitet også i de vestlige land. Kråkebollen serveres rå, som østers, men varmebehandles også og kan tilsettes direkte i varm saus med tilbehør.

For å få ut gonadene, kan man kutte kråkebollen i to på langs. Gonadene er oransje på farge. Skal man servere kråkebollen, kutter man en ring rundt munnen, og tar dem ut sammen med diverse innvoller. Gjesten kan da fiske opp gonadene med en teskje, gjerne med noen dråper sitron.

Smaken er meget subjektiv, og forskjellige folk har beskrevet gonaden som «bedre enn østers», «ikke like godt som østers», samt «smaker igrunnen nesten ingenting – om enn en bismak av sjøvann».

Gonaden vokser når kråkebollen får rikelig tilgang på mat. Ville kråkeboller kan inneholde 5 til 15 prosent gonade – en middels stor kråkebolle funnet i strandsonen kan inneholde bare en liten teskje gonade. For eksport fiskes det opp ville kråkeboller som fôres i to måneder på spesiallaget kråkebollefôr, og gonaden kan komme opp i over 20 prosent.

### Fangstsesong
Fanges helst høst/vinter. Kommersiell høsting av kråkeboller skjer i dag kun ved dykking. Det er også mulig å fiske kråkeboller ved lavvann, enten ved å vade ut eller bruke lang hov.

### Næring
Kråkeboller inneholder store mengder A-vitaminer og enzymer som nøytraliserer alkohol

## Referanser




## Eksterne lenker
*
Narva (elv)

**Narva** (estisk: *Narva jõgi*; russisk: Нарва) er ei grenseelv mellom Estland og Russland. Elva renner fra innsjøen Peipus og nordover til Narvabukta i Finskebukta. Ved elva ligger den estiske byen Narva på vestsiden, mens den russiske byen Ivangorod ligger på østsiden. Elva er 75 kilometer lang, og har et nedbørfelt på . Den er i gjennomsnitt 300 meter bred og 5 meter dyp. Elva har gitt navn til Narvakulturen og byen Narva. *Narva* betyr trolig elv eller stryk på vepsisk.

Elva renner nordover fra innsjøen Peipus, som har en rekke tilførselselver i det lave landskapet sør for innsjøen. De har utspring vesentlig i Russland, noe i Estland og Latvia, og helt sør så vidt også i det aller nordligste Belarus.

Elveleiet er stort sett myrlendt eller skogkledt. Den er regulert for vannkraft ved Narva, hvor det russiskeide Narva vannkraftverk på 125 MW siden 1955 har demmet opp Narvareservoaret på . Utbyggingen utnytter vannfallet som skjer der elva renner ned Baltiske Klint og danner et naturlig fossefall. Her ble tekstilfabrikanten Kreenholmi Valduse etablert allerede i 1857 basert på vannkraften.

## Referanser
Haugum

**Haugum/Bergum** (Norgeskart.no sier Bergum) er en sentrumsnær og tettbygd bydel i Førde. Fram til ca. 1970 var denne bydelen "landlig", men stor utbygging har gjort at bebyggelsen nå består av blokker, eneboliger og rekkehus. Bydelen har barnehage og fotballbane. 

Asylmottaket i Førde ligger også her. Kletten grendalag driver grendahuset. 

## Referanser
Vie

**Vie** er en bydel i Førde, og er med over 1200 innbyggere den mest folkerike bydelen. Bydelen har hatt en kraftig økning i folketallet i perioden 2001–2008, det har i dette tidsrommet vært mye boligbygging i området.

Bydelen ligger plassert øst i byen, mellom elvene Anga og Jølstra. Det er broforbindelse over begge elvene inn til Vie. Rett øst for Vie ligger fjellet Viefjellet, med byggefeltet Vieåsen nedenfor.

På Vie finnes dagligvarebutikk og barnehage. Firda Billag driver bybuss i bydelen. Den største arbeidsplassen i Førde, Førde sentralsjukehus ligger plassert på Vie. Høgskulen i Sogn og Fjordane har utdanning innen helsefag og ingeniørfag plassert i nærheten av sentralsjukehuset.
Franck Ribéry

**Franck Henry Pierre Ribéry** (født 7. april 1983) er en fransk tidligere fotballspiller.

I juni 2007 ble han solgt fra Olympique de Marseille til FC Bayern München for £17.000.000.

Tidligere har han spilt for flere franske klubber, blant annet FC Metz. I januar 2005 skrev han under for den tyrkiske klubben Galatasaray SK, men i juni samme år dro han til Olympique de Marseille.

Han ble tatt ut i troppen til VM 2006 i Tyskland, der han scoret et viktig mål i Frankrikes seier mot  i åttendedelsfinalen.

## Karriere
Franck Ribery startet sin proffkarriere i den franske klubben US Boulogne. I tidsperioden 2001-2007 spilte han for hele seks klubber: US Boulogne, Olympique Alès, Stade Brestois FC Metz, Galatasaray SK og Olympique de Marseille. Før han i 2007 gikk til FC Bayern München for 17 millioner pund.

I Bayern München ble han raskt en av de største stjernene på laget og ble linket til lag som Manchester United med flere, men han valgte å bli i Bayern München.

## Meritter
* UEFA Super Cup (1): 2013
* Kåret til Årets spiller i Europa (2013)

## Referanser


## Eksterne lenker
* 
* 
* 
* 
*